(1903) Nu sal ickse haestelijck doen halen , ende salse dooden ; op dat hijse dan vergheten mach .Doen seyde de coninginne : Heere dat is onwijslijck gesproken , dat Blanchefleur ons kint heeft betoovert , wandt sy hem ooc wter maten bemint , want sint der tijdt dat hy te Montorien trock , en heeftse noyt blyden dach ghehadt , maer altijt in versuchten geweest ende in sware pijnen , so dat sy noch eten , noch drincken en mach .Aldus behielse Blanchefleur ten lijve , segghende : Ay heere ' t waer groote sonde ende schande datmen ' t soeten kint dooden soude sonder recht ofte reden , maer ghy doet beter dat ghijse inde stadt van Nicheen doet voeren , ende doetse daer vercoopen , en van daer salse wel vervoert worden datmen daer niedt meer af vernemen en sal .